OPĆINA STUBIČKE TOPLICE (OIB:15490794749), Viktora Šipeka 16, Stubičke Toplice, koju zastupa Josip Beljak, općinski načelnik (dalje: Naručitelj)

i

\_\_\_\_\_ (naziv, sjedište, OIB, osoba ovlaštena za zastupanje) (dalje: Isporučitelj opreme)

zaključili su sljedeći

**UGOVOR O NABAVI, ISPORUCI I MONTAŽI**

**OPREME ZA ŠKOLSKU KUHINJU**

**OSNOVNE ŠKOLE U STUBIČKIM TOPLICAMA**

PREDMET UGOVORA

Članak 1.

Predmet ovog Ugovora je nabava, isporuka i montaža OPREME ZA ŠKOLSKU KUHINJU OSNOVNE ŠKOLE U STUBIČKIM TOPLICAMA u skladu s provedenim postupkom jednostavne nabave objavljen na web stranici Općine Stubičke Toplice dana 09. listopada 2017. godine, a za potrebe Naručitelja.

Predmet isporuke je oprema za školsku kuhinju, koja će se montirati u zgradi Osnovne škole Vladimir Bosnar Stubičke Toplice, Strmečka cesta 5A, Stubičke Toplice, prema ugovorenoj specifikaciji iz Troškovnika, koji je prilog i sastavni dio ovog Ugovora.

Isporučitelj opreme se obvezuje kvalitetno, u skladu s pravilima struke i u ugovorenom roku izvršiti isporuku Naručitelju.

CIJENA

Članak 2.

Ukupna vrijednost radova i/ili opreme, koja je iskazana u Troškovniku, a koja je predviđena da će se izvesti na temelju ovog Ugovora, iznosi

\_\_\_\_\_\_\_ kn

Slovima: \_\_\_\_\_\_

Jedinične cijene iskazane u Troškovniku su nepromjenjive i fiksne.

Na navedeni iznos Naručitelj će obračunati i platiti porez na dodanu vrijednost po stopi od 25% (postupak prijenosa porezne obveze sukladno odredbi članka 75. st. 3. Zakona o porezu na dodanu vrijednost, Narodne novine br. 73/13, 99/13 – Rješenje USRH i 148/13 ).

Ugovorne strane izvršit će konačni obračun po otklanjanju svih zapisnički utvrđenih nedostataka kod primopredaje, a za koje je odgovoran Izvođač/Isporučitelj opreme.

PLAĆANJE

Članak 3.

Naručitelj se obvezuje ugovoreni iznos iz članka 2. ovog Ugovora *zajedno s pripadajućim porezom na dodanu vrijednost* uplatiti na žiro-račun Isporučitelja opreme broj :\_\_\_\_ kod Banke d.d.

 Naručitelj plaćanje obavlja temeljem računa koji će Isporučitelj opreme dostaviti po obavljenoj isporuci, u roku ne kasnijem od 60 dana.

 Isporučitelj opreme je upoznat sa činjenicom da je projekt sufinanciran od strane Ministarstva regionalnog razvoja te se rokovi plaćanja mogu produžiti ukoliko Ministarstvo, bez krivnje Naručitelja ne izvrši plaćanje Naručitelju.

ROKOVI I MJESTO ISPORUKE

Članak 4.

Rok isporuke i montaže počinje teći od dana potpisa ovog Ugovora i traje 30 dana, a najkasnije do 08. prosinca 2017.

Isporučitelj opreme će robu isporučiti i postaviti u zgradu Osnovne škole Vladimir Bosnar Stubičke Toplice, u Stubičkim Toplicama, Strmečka cesta 5A.

Ugovorne strane su suglasne kako ugovoreni rok isporuke opreme po ovom Ugovoru predstavlja bitan element ovog Ugovora.

Članak 5.

Rokovi za isporuku mogu se produžiti:

* zbog prirodnih događaja koji se smatraju "višom silom" (potresa, poplava, požara, snijega, niska temperatura ispod -5°C),
* zbog zastoja izazvanog djelovanjem nadležnih tijela, a koji se ne mogu staviti u krivnju Isporučitelju opreme,
* kao i u slučaju produženja roka sporazumno s Naručiteljem.

 Ove činjenice moraju biti zapisnički evidentirane.

 O nastanku i prestanku više sile Isporučitelj opreme je dužan obavijestiti Naručitelja pismeno u roku 12 sati od nastanka ili prestanka više sile i osigurati dokaze od za to ovlaštenih organa.

PROVEDBA UGOVORA

Članak 6.

Kod provedbe ovog Ugovora Naručitelj i Isporučitelj opreme imenuju svoje predstavnike, i to Naručitelj u osobi: Josip Beljak, općinski načelnik, a Isporučitelj opreme u osobi: \_\_\_\_\_\_\_\_\_\_\_\_\_\_\_\_.

Stručna osoba Naručitelja koja će provoditi nadzor pri montiranju i postavljanju opreme je nadzorni inženjer.

Troškove predstavnika ugovornih strana snosi svaka strana za svoje predstavnike.

Članak 7.

Primopredaja objekta izvršit će se odmah po završetku isporuke.

Naručitelj će isporučenu robu dati na pregled u roku tri radna dana i o vidljivim nedostacima obavijestiti Isporučitelja opreme u odmah, a najkasnije u roku od osam dana.

O skrivenim nedostacima, Naručitelj će obavijestiti Isporučitelja opreme u roku od dva mjeseca od dana kada je nedostatak otkrio.

Članak 8.

Nakon što je Naručitelj uredno obavijestio Isporučitelja opreme o nedostacima, on će:

* zahtijevati od Isporučitelja opreme da ukloni nedostatak, odnosno
* zahtijevati od Isporučitelja opreme da mu preda drugu stvar bez nedostatka, ukoliko bi uklanjanje nedostatka bilo nesvrsishodno,
* izjaviti da raskida Ugovor i naplatiti jamstvo za uredno izvršenje Ugovora, ukoliko Isporučitelj opreme ne ukloni nedostatak niti preda drugu stvar bez nedostatka.

JAMSTVENI UVJETI

Članak 9.

Jamstveni uvjeti za ugovorenu robu prenose se u izvornom obliku i roku kakav je definirao proizvođač opreme i odnose se na popravak, odnosno zamjenu uređaja ili dijela u kvaru.

Jamstveni rok računa se od dana isporuke i traje za opremu:

* namještaj – upisati: \_\_\_\_\_\_\_\_\_\_ (minimalno 24 mjeseca)
* aparati – upisati: \_\_\_\_\_\_\_\_\_\_\_\_\_(minimalno 12 mjeseci).

JAMSTVO ZA UREDNO ISPUNJENJE UGOVORA

Članak 10.

Ugovorne strane utvrđuju da je prilikom sklapanja ovog Ugovora, Isporučitelj opreme predao Naručitelju zadužnicu na iznos od 5% ukupno ugovorenog iznosa cijene, koju Naručitelj ima pravo naplatiti u slučaju povrede ugovornih obveza utvrđenih ovim Ugovorom, od strane Isporučitelja opreme.

Isporučitelj opreme će prilikom sklapanja Ugovora predati Naručitelju terminski plan postavljanja opreme, te ako se u tijeku isporuke utvrdi po terminskom planu zakašnjenje veće od 8 (osam) dana, aktivirat će se jamstvo i raskinuti ugovor na štetu Isporučitelja opreme.

Naručitelj je dužan jamstvo iz prvog stavka ovog članka vratiti Isporučitelju opreme nakon uspješno provedene primopredaje.

Članak 11.

O raskidu Ugovora Naručitelj će izvijestiti Isporučitelja opreme pismenom izjavom.

U slučaju kad Naručitelj raskida Ugovor raskida zbog neotklanjanja nedostatka, koji je zamijećen u tijeku postavljanja opreme, Naručitelj će pozvati Isporučitelja opreme da nedostatak ukloni u roku od pet kalendarskih dana od dana primitka obavijesti, nakon čega može raskinuti Ugovor i naplatiti predano jamstvo.

U slučaju raskida Ugovora zbog prekoračenja roka, Ugovor se raskida po samom zakonu, sukladno Zakonu o obveznim odnosima, kad je rok bitan uvjet ugovora.

Članak 12.

Isporučitelj opreme je pri postavljanju opreme dužan paziti da ne nanese štetu na objektu.

Ukoliko Isporučitelj opreme ne otkloni eventualno nastalu štetu u roku od dva (2) dana od dana kad je šteta uočena, Naručitelj može naplatiti dostavljeno jamstvo.

Članak 13.

Za sve što ovim Ugovorom nije predviđeno primijenit će se odgovarajuće odredbe iz Zakona o obveznim odnosima.

NADLEŽNOST SUDA

Članak 14.

Sve eventualne sporove proizašle iz ovog Ugovora stranke potpisnice će nastojati riješiti u duhu dobrih poslovnih običaja, sporazumno, u pismenom obliku.

U slučaju da se spor ne može riješiti sporazumno, ugovorne strane ugovaraju mjesnu nadležnost stvarno nadležnog suda prema sjedištu Naručitelja.

BROJ PRIMJERAKA

Članak 15.

Ovaj Ugovor sastavljen je u šest (6) istovjetnih primjeraka, od kojih Naručitelj zadržava četiri (4), a Isporučitelj opreme dva (2) primjerka.

OPĆINA STUBIČKE TOLICE (OIB :15490794749), sa sjedištem u Stubičkim Toplicama, Viktora Šipeka 16 ( u daljnjem tekstu: Naručitelj) koju zastupa Josip Beljak, općinski načelnik

i

\_\_\_ (naziv, OIB: , sjedište) (u daljnjem tekstu: Izvođač)

sklopili su

U G O V O R

O IZVOĐENJU RADOVA REKONSTRUKCIJE I DOGRADNJE

ZGRADE OSNOVNE ŠKOLE STUBIČKE TOPLICE

(ETAPA DOGRADNJA ŠKOLSKE KUHINJE)

PREDMET UGOVORA

Članak 1.

Naručitelj ustupa, a Izvođač preuzima izvođenje radova IZVOĐENJE RADOVA REKONSTRUKCIJE I DOGRADNJE ZGRADE OSNOVNE ŠKOLE STUBIČKE TOPLICE (etapa: DOGRADNJA ŠKOLSKE KUHINJE), u skladu s Izvođačevom ponudom od \_\_\_\_\_\_\_ 2017. godine (ako je grupa naznaka grupe) u postupku za nabavu radova i opreme, za koji je Poziv na dostavu ponuda objavljen na internetskoj stranici Općine Stubičke Toplice dana 09. listopada 2017.

Članak 2.

Izvođač se obvezuje da će radove iz prethodnog članka izvesti prema vrsti, u količini i po cijenama iz Troškovnika radova, koji čini sastavni dio ovog Ugovora.

Ukoliko se ukaže potreba za izvođenjem radova koji nisu predviđeni u Troškovniku radova (višak radova ili dodatni radovi), ti se radovi mogu izvesti uz prethodnu suglasnost Naručitelja, i po cijenama iz Troškovnika radova (za višak radova), odnosno po cijenama koje će se utvrditi na bazi Izvođačeve ponude sporazumno, između Naručitelja i Izvođača (za dodatne radove).

(ukoliko je grupa: )Izvođač je upoznat da izvođenje radova mora koordinirati sa Isporučiteljem opreme.

Članak 3.

Izvođač je obvezan izvesti radove prema odobrenoj projektnoj dokumentaciji. Za svako odstupanje od projektne dokumentacije Izvođač je obvezan prethodno pribaviti od Naručitelja pismenu suglasnost.

Ukoliko se radi o takvom odstupanju zbog kojeg je potrebno mijenjati tehničku dokumentaciju, Naručitelj se obvezuje da će izvršiti izmjene u dogovorenom roku ili ovlastiti Izvođača da ih on sam izvrši.

O potrebi odstupanja od tehničke dokumentacije Izvođač će pismeno obavijestiti Naručitelja uz navođenje razloga odstupanja.

O vrsti i količini izvedenih radova Izvođač vodi propisane evidencije: građevinski dnevnik i građevinsku knjigu.

CIJENA RADOVA

Članak 4.

Ukupna vrijednost radova, bez poreza na dodanu vrijednost, koja je iskazana u Troškovniku radova, a koja je predviđena da će se izvesti na temelju ovog Ugovora, iznosi:

\_\_\_\_\_ kn

Slovima: \_\_\_\_.

Na navedeni iznos Naručitelj će obračunati i platiti porez na dodanu vrijednost po stopi od 25% (postupak prijenosa porezne obveze sukladno odredbi članka 75. st. 3. Zakona o porezu na dodanu vrijednost, Narodne novine br. 73/13, 99/13 – Rješenje USRH i 148/13 ).

Jedinične cijene radova po ovom Ugovoru su nepromjenjive i fiksne.

Ugovorne strane izvršit će konačni obračun po otklanjanju svih zapisnički utvrđenih nedostataka kod primopredaje, a za koje je odgovoran Izvođač.

ROKOVI IZVOĐENJA

Članak 5.

Izvođač se obvezuje radove iz članka 1. ovog Ugovora započeti odmah po uvođenju u posao od strane Naručitelja i završiti ih u roku od trideset dana, a najkasnije do 08. prosinca 2017.

Članak 6.

Ako Izvođač ustupljene radove ne izvrši u ugovornom roku, dužan je na ime ugovorne kazne platiti Naručitelju 10 ‰ (deset promila) od ukupne vrijednosti ugovorenih radova za svaki kalendarski dan prekoračenja roka iz članka 5. ovog Ugovora.

Ukupni iznos ugovorne kazne ne može prijeći 5% (pet posto) ukupne vrijednosti radova.

Radi naplate ugovorne kazne Naručitelj ima pravo od situacije Izvođača odbiti obračunati iznos ugovorne kazne, a Izvođač se mora pismeno obavijestiti o visini obračunate kazne.

Ugovorna kazna ne oslobađa Izvođača naknade štete zbog neizvršenja radova u ugovorenom roku.

Članak 7.

Rokovi za dovršenje radova mogu se produžiti:

a) zbog prirodnih događaja koji se smatraju "višom silom" (potresa, poplava, požara, snijega, niska temperatura ispod -5°C),

b) zbog zastoja izazvanog djelovanjem nadležnih tijela, a koji se ne mogu staviti u krivnju

Izvođaču,

c) zbog naknadnih i nepredviđenih radova (višak radova ili dodatni radovi) u opsegu većem od 10% vrijednosti ugovorenih radova,

d) kao i u slučaju produženja roka sporazumno s Naručiteljem.

Ove činjenice moraju biti evidentirane u građevinskom dnevniku.

O nastanku i prestanku više sile Izvođač je dužan obavijestiti Naručitelja pismeno u roku 12 sati od nastanka ili prestanka više sile i osigurati dokaze od za to ovlaštenih tijela.

OBRAČUN I NAČIN PLAĆANJA

Članak 8.

Obračun izvršenih radova vršit će se putem ispostavljenih privremenih i okončane situacije, a prema stvarno izvršenim količinama obračunatim u građevinskoj knjizi.

Iznosi iz situacija uplaćuju se na Izvođačev račun broj: \_ kod Banke d.d.

Plaćanje izvršenih radova izvršit će se na temelju privremenih i okončane situacije, ovjerenih od strane nadzornog inženjera i investitora, u roku ne kasnijem od 60 dana.

Ukoliko Naručitelj ospori jedan dio situacije, on je dužan neosporeni dio isplatiti Izvođaču u gore navedenom roku, a osporeni dio raspraviti s Izvođačem najkasnije do ispostavljanja sljedeće situacije.

U situaciji se može osporiti samo ono što je u nju uneseno, a nije u skladu s Ugovorom i stvarnim stanjem izvedenih radova. Naručitelj je dužan pismeno obrazložiti razloge osporavanja.

Izvođač je upoznat sa činjenicom da je projekt sufinanciran od strane Ministarstva regionalnog razvoja te se rokovi plaćanja mogu produžiti ukoliko Ministarstvo, bez krivnje Naručitelja ne izvrši plaćanje Naručitelju.

NAKNADNI I NEPREDVIĐENI RADOVI

Članak 9.

Izvođač je dužan izvesti i dodatne radove, odnosno višak radova koji su vezani sa radovima iz ovog Ugovora. O potrebi izvođenja Izvođač obavještava Naručitelja prema redovnom tijeku stvari, te se isti naručuju putem upisa u građevinski dnevnik. Izvođačeva ponuda za naknadne radove prezentira se naručitelju kroz analizu cijena za pojedinu stavku dodatnih radova.

O izvođenju dodatnih i viška radova sklopiti će se Dodatak ovom Ugovoru, a Izvođač može početi s izvođenjem takvih radova kada Naručitelj pismeno usvoji ponudu.

OBVEZE IZVOĐAČA

Članak 10.

 Izvođač se obvezuje:

1) Pridržavati se tehničke dokumentacije;

2) Radove izvoditi prema tehničkim normativima i prema važećim propisima;

3) Ugrađivati materijal koji odgovara važećim propisima i tehničkim normativima;

4) Pravovremeno poduzimati mjere za sigurnost objekata i radova, opreme i materijala, radnika, prolaznika, prometa, susjednih objekata i okoline;

5) Pismeno obavijestiti Naručitelja o imenovanju rukovoditelja radova, a najkasnije 3 (tri) dana prije početka izvođenja radova;

6) o svom trošku svakodnevno za vrijeme odvijanja radova, održavati red i čistoću na površinama koje se koriste kao gradilište, a po završetku radova mjesto izvođenja radova predati uredno i očišćeno od otpadaka i drugog neupotrebljivog materijala.

Za slučaj promjene rukovoditelja u tijeku izvođenja radova, pismena obavijest o tome poslat će se Naručitelju odmah po nastaloj promjeni.

STRUČNI NADZOR

Članak 11.

Nadzor nad izvođenjem radova ugovorenih ovim Ugovorom obavlja Nadzorni inženjer koga imenuje Naručitelj.

Nadzorni inženjer nadzire da li se radovi izvode prema tehničkoj dokumentaciji, nadzire kakvoću radova i ugrađenog materijala sukladno programu kontrole i osiguranja kvalitete prema tehničkoj dokumentaciji, vrši uvid, ovjerava i potpisuje građevinski dnevnik (svakodnevno) i građevinsku knjigu, kontrolira i ovjerava situacije u ugovorenim rokovima, vrši obračun i kontrolu cijena u skladu sa Ugovorom, te je odgovoran za primjenu Zakona o gradnji.

TEHNIČKI PREGLED, KONAČNI OBRAČUN

I PRIMOPREDAJA RADOVA

Članak 12.

Završetak radova utvrđuje se upisom u građevinski dnevnik. Primopredaja objekta izvršit će se odmah po završetku radova.

Ugovorne strane dužne su odmah ili najkasnije u roku 8 dana od završetka radova, imenovati svoje predstavnike u komisiju za primopredaju i o tome obavijestiti drugu ugovornu stranu.

Prigodom primopredaje radova vodit će se zapisnik u kojem će se navesti svi potrebni elementi za primopredaju i konačan obračun. Zapisnik o primopredaji potpisuju ovlašteni predstavnici ugovorenih strana.

Uočene nedostatke prilikom primopredaje radova Izvođač je dužan o svom trošku otkloniti u roku određenom u primopredajnom zapisniku.

Troškove predstavnika ugovornih strana u Komisiji snosi svaka strana za svoje predstavnike.

JAMSTVO ZA KVALITETU RADOVA

Članak 13.

Izvođač radova jamči za kvalitetu izvedenih radova i obvezuje se da će otkloniti sve nedostatke nastale u jamstvenom roku.

Izvođač ne odgovara za kvarove nastale nasilnim oštećenjem ili nestručnim rukovanjem od strane korisnika građevine.

Za ugrađenu opremu važi trajanje i opseg jamstvenog roka njezinog proizvođača.

Za radove važi trajanje i opseg jamstvenog roka deset (10) godina od uspješno izvršenog tehničkog pregleda, odnosno primopredaje objekta.

Izvođač se obvezuje da će o svom trošku otkloniti sve nedostatke u okviru jamstva i to u roku od 30 dana ili u drugom roku utvrđenom po Komisiji za primopredaju radova, odnosno po predstavniku Naručitelja.

Ukoliko Izvođač u utvrđenom roku ne otkloni utvrđene nedostatke ili ne pristupi otklanjanju tih nedostataka, Naručitelj si pridržava pravo da te radove povjeri drugom izvođaču na teret Izvođača iz ovog Ugovora, o čemu ga je dužan pismeno izvijestiti.

JAMSTVO ZA UREDNO IZVRŠENJE UGOVORA

Članak 14.

Ugovorne strane utvrđuju da je prilikom sklapanja ovog Ugovora, Izvođač predao Naručitelju zadužnicu na iznos 5% vrijednosti ugovora, koju Naručitelj ima pravo naplatiti u slučaju povrede ugovornih obveza utvrđenih ovim Ugovorom, od strane Izvođača.

Ako se u tijeku radova utvrdi po terminskom planu zakašnjenje veće od 5 (pet) kalendarskih dana, aktivirat će se jamstvo i raskinuti ugovor na štetu Izvođača.

SPOROVI I NADLEŽNOST

Članak 15.

Naručitelj i Izvođač nastojat će sve eventualne sporove, koji proisteknu iz ovog Ugovora rješavati međusobnim sporazumom.

Ukoliko u tome ne uspiju, ugovara se mjesna nadležnost stvarno nadležnog suda prema sjedištu Naručitelja.

ZAVRŠNE ODREDBE

Članak 16.

Na odnose ugovornih strana koji nisu drukčije regulirani ovim Ugovorom primjenjuju se odredbe Zakona o gradnji i Zakona o obveznim odnosima.

Članak 17.

Prilog ovog Ugovora, koji čini njegov sastavni dio, je Troškovnik radova.

Članak 18.

Ovaj Ugovor stupa na snagu danom obostranog potpisa.

Članak 19.

Ovaj Ugovor sastavljen je u 6 (šest) istovjetnih primjeraka, od kojih svaka ugovorna strana dobiva po tri (3) primjerka.